ai4bharat/Pralekha huggingface dataset:
पंतप्रधान कार्यालय
२ कोटी लखपती दीदी निर्माण करण्याचे उद्दिष्ट; महिला स्वयंसहायता गटांमार्फत ड्रोन की उडान उपक्रम राबवणार : पंतप्रधान
सरकार गावागावात २ कोटी ‘लखपती दीदी’ निर्माण करण्याच्या उद्देशाने महिला बचत गटांसोबत काम करत आहे, असं पंतप्रधान नरेंद्र मोदी यांनी आज ७६ व्या स्वातंत्र्यदिनी लाल किल्ल्यावरून देशाला संबोधित करताना सांगितलं. आज देशातील १० कोटी महिला स्वयं-सहायता गटांशी जोडल्या गेल्याचे पंतप्रधानांनी अधोरेखित केलं. "आज खेड्यापाड्यात, बँकेत, अंगणवाडीत आणि औषध देण्यासाठीही दीदी उपलब्ध आहेत, असं पंतप्रधान म्हणाले. कृषी तंत्रज्ञान आणि ग्रामीण विकासात विज्ञान आणि तंत्रज्ञानाच्या संभाव्यतेचा फायदा घेण्यासाठी एक व्यासपीठ तयार केल्याचं पंतप्रधानांनी सांगितले. पंतप्रधान म्हणाले की 15,000 महिला स्वयं-सहायता गटांना कर्ज आणि ड्रोन चालविण्यासाठी आणि दुरुस्तीसाठी प्रशिक्षण दिले जाईल. "ड्रोन की उडान" उपक्रम महिला स्वयं-सहायता गटांद्वारे राबवला जाईल, असं पंतप्रधान म्हणाले.
पंतप्रधान कार्यालय
ईशान्य भागाने गेल्या आठ वर्षात अजोड परिवर्तन पाहिले आहे - पंतप्रधान
ईशान्य भागामध्ये झालेल्या अजोड बदलांमुळे तेथील नागरिकांना मोठ्या प्रमाणावर लाभ मिळाले आहेत, असे पंतप्रधानांनी म्हटले आहे.
एका नागरिकाच्या ट्विटर संदेशाला उत्तर देताना पंतप्रधानांनी म्हटले आहे, "गेल्या आठ वर्षात ईशान्य प्रदेशाने अजोड परिवर्तन बघितले आहे आणि त्यामुळे तेथील लोकांना मोठ्या प्रमाणावर फायदा झाला आहे. अगदी कोणतेही क्षेत्र घेतले तरी त्यात अगणित लाभ मिळाले आहेत"
मंत्रिमंडळ
शाश्वत नागरी विकासासाठी तांत्रिक सहकार्य करण्याबाबत भारत आणि इंग्लंड यांच्यात झालेल्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 6 जून 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत शाश्वत नागरी विकासासाठी तांत्रिक सहकार्य करण्याबाबत भारत आणि इंग्लंड यांच्यात एप्रिल 2018 मध्ये झालेल्या सामंजस्य कराराला मंजुरी देण्यात आली.
सविस्तर माहिती :
शाश्वत आणि स्मार्ट नागरी विकासासाठी परस्पर तांत्रिक सहकार्य करण्याबाबत भारत आणि इंग्लंड यांच्यात हा करार करण्यात आला आहे. या कराराअंतर्गत, नागरी विकास, घनकचरा व्यवस्थापन,परवडणारी हरित घरे, सांडपाणी व्यवस्थापन, नागरी संस्थांची क्षमताबांधणी, नागरी भागात कौशल्यविकास, स्मार्ट नागरी वाहतूक योजना, वसाहतीकरण, शाश्वत आणि एकात्मिक नागरी नियोजन, पुनर्विकास अशा क्षेत्रात परस्पर सहकार्य अपेक्षित आहे. या कराराच्या अंमलबजावणीसाठी एक संयुक्त कृतीगट स्थापन केला जाईल. ह्या कृतीगटाच्या ठराविक कालावधीत दोन्ही देशात बैठका होतील.
दोन्ही देशात,शाश्वत आणि स्मार्ट नागरी विकासाच्या क्षेत्रात, द्विपक्षीय सहकार्य वाढवण्यासाठी हा करार महत्वाचा ठरेल. तसेच, कराराच्या अंमलबजावणीमुळे, घनकचरा व्यवस्थापन, शाश्वत वाहतूक व्यवस्था, पाणी आणि स्वच्छता व्यवस्थापन, उर्जा अशा क्षेत्रात रोजगारनिर्मिती होणे अपेक्षित आहे.
या कराराच्या अंमलबजावणीसाठी एक संयुक्त कृतीगट स्थापन केला जाईल. ह्या कृतीगटाच्या वर्षातून एकदा, दोन्ही देशात बैठका होतील. या करारामुळे नागरी व्यवस्थापनाच्या क्षेत्रात दृढ. मजबूत आणि दीर्घकालीन संबंध निर्माण होतील. तसेच, कराराच्या अंमलबजावणीमुळे, घनकचरा व्यवस्थापन, शाश्वत वाहतूक व्यवस्था, पाणी आणि स्वच्छता व्यवस्थापन, उर्जा अशा क्षेत्रात रोजगारनिर्मिती होणे अपेक्षित आहे.
B.Gokhale/ R.Aghor/D.Rane
(Visitor Counter : 69
उपराष्ट्रपती कार्यालय
आंतरराष्ट्रीय मातृभाषा दिन उपराष्ट्रपतींनी केला अभिनव पध्दतीने साजरा
उपराष्ट्रपतींचे 22 भारतीय भाषांमध्ये ट्विट आणि 24 प्रादेशिक वृत्तपत्रात मातृभाषेच्या उन्नतीचे महत्व सांगणारे लेख
मातृभाषा दिनानिमित्त आयोजित तीन समारंभात सहभाग
नवी दिल्ली, 21 फेब्रुवारी 2021
उपराष्ट्रपती एम वैंकेंय्या नायडू यांनी आज आंतरराष्ट्रीय मातृभाषा दिन अभिनव पद्धतीने साजरा केला. त्यांनी 22 भारतीय भाषांमध्ये ट्विटर संदेश पाठवला याशिवाय मातृभाषेच्या उन्नतीचे महत्व सांगणारे लेख 24 प्रादेशिक वृत्तपत्रात लिहीले.
उपराष्ट्रपती हे मातृभाषेच्या उन्नतीचे पुरस्कर्ते म्हणून प्रसिद्ध आहेत. “आपल्या संस्कृतीचा पाया असणाऱ्या गोष्टींपैकी भाषिक वैविध्य ही एक गोष्ट आहे” असे आपल्या ट्विटमध्ये नमूद करत “भाषा ही फक्त आपल्यामध्ये संवाद साधण्याचे साधनच नाही तर ती आपल्याला आपली परंपरेशी जोडून ठेवत आपली सामाजिक-सांस्कृतिक ओळख म्हणून काम करते” असे नायडू यांनी म्हटले आहे.
प्राथमिक शिक्षणापासून ते राज्यव्यवस्थेपर्यंत सर्व वर्तुळात मातृभाषेचा वापर वाढवण्याचे आवाहन करत उपराष्ट्रपतींनी आपले विचार आणि कल्पनांना आपल्या भाषेत सृजनात्मकरित्या व्यक्त करण्यासाठी प्रोत्साहन देण्याच्या आवश्यकतेवर भर दिला.
नायडू यांनी तेलुगू, तामिळ, हिंदी, गुजराथी, कश्मीरी, कोंकणी, मराठी, उडिया, उर्दू, मल्याळम, कन्नड, पंजाबी, नेपाळी, आसामी, बंगाली, मणिपुरी, बोडो, संथाळी, मैथिली,डोंगरी न संस्कृत या भाषांमधून ट्विटर संदेश पोस्ट केले.
उपराष्ट्रपतींनी लिहीलेले लेख टाईम्स ऑफ इंडिया , दैनिक जागरण , इनाडू , दिना थंथी , लोकमत , समाज , सिय़ासत , आदाब तेलंगणा , आसामिया प्रतिदिन , नवभारत टाईम्स , मातृभूमी , दिव्य भास्कर , बर्तमान , भानगर भुई , हाय्येनी रदाब  संथाल एक्स्प्रेस , हिमाली बेला , हमरो वार्ता , दैनिक मिरमिरै , हमरो प्रजा शक्ती , हिंदू , ज्योती डोगरी , दैनिक कहावत , डेला संग्रमाल  आणि सुधारणा  या वृत्तत्रातून प्रसिद्ध झाले.
आंतरराष्ट्रीय भाषा दिन साजरा करण्यासाठी शिक्षण मंत्रालय व सांस्कृतिक मंत्रालय यांनी संयुक्तरित्या आयोजित केलेल्या एका वेबिनारमध्येही नायडू यांनी आभासी पद्धतीने भाग घेतला. हैदराबादच्या स्वर्ण भारत ट्रस्टने आयोजित केलेल्या कार्यक्रमाचेही ते प्रमुख पाहुणे होते. यानंतर उत्तर अमेरिकेच्या तेलुगू असोसिएशनने आयोजित केलेल्या ‘मातृभाषोभव’ या कार्यक्रमाला ते आभासी उपस्थिती लावतील.
याआधी 16 फेब्रुवारी 2021 रोजी उपराष्ट्रपतींनी सर्व संसद सदस्यांना मातृभाषेला प्रोत्साहन देण्याबाबत लेखी विनंती केली होती.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
आरोग्य आणि कुटुंब कल्याण मंत्रालय
कोविड - 19 अद्ययावत माहिती
राष्ट्रव्यापी लसीकरण अभियानाअंतर्गत आत्तापर्यंत 115.23 कोटी कोविड प्रतिबंधक लसीच्या मात्रा देण्यात आल्या
रुग्ण बरे होण्याचा दर सध्या 98.28 टक्के आहे. मार्च 2020 पासून हा दर सर्वात अधिक
गेल्या 24 तासात बरे झालेल्या रूग्णांची एकूण संख्या 12,789 पर्यंत वाढल्याने कोविडमुक्त झालेल्यांची एकूण संख्या 3,38,97,921
गेल्या 24 तासामध्ये 11,106 नव्या रूग्णांची नोंद
भारतातील सक्रिय रूग्णसंख्या 1,26,620
सक्रिय रुग्णसंख्या एकूण रुग्णसंख्येच्या सध्या एक टक्क्यांपेक्षाही कमी आहे. सध्या हा दर 0.37 टक्के आहे. मार्च 2020 पासून हा दर सर्वात कमी
दैनंदिन ‘पॉझिटिव्हिटी दर  इतका असून गेल्या 46 दिवसांपासून हा दर 2 टक्के पेक्षा कमी
साप्ताहिक पॉझिटिव्हिटी दर  इतका आहे, गेल्या 56 दिवसांपासून हा दर 2 टक्क्यांपेक्षा कमी
आत्तापर्यंत एकूण 62.93 कोटी चाचण्या करण्यात आल्या
आरोग्य आणि कुटुंब कल्याण मंत्रालय
'क्षयमुक्त भारत भागीदार बैठक' डॉ.हर्षवर्धन यांच्या अध्यक्षतेखाली संपन्न
"क्षयरोगाविरुद्धच्या लढाईत योद्धे म्हणून माध्यमातील प्रसिद्ध व्यक्तींचा उपयोग करून घेता येईल, क्षयरोगाशी लढा देण्यासाठी सर्वोत्तम उपाय व कृती करण्यासाठी संस्थात्मक यंत्रणा लागू करणार"
नवी दिल्ली, 24 जून 2021
'क्षयमुक्त भारत भागीदार बैठक' आज केंद्रीय आरोग्य आणि कुटुंबकल्याणमंत्री डॉ. हर्षवर्धन यांच्या अध्यक्षतेखाली संपन्न झाली. आरोग्य मंत्रालयाच्या विविध विकासात्मक भागीदारांनी दूरदृश्य प्रणालीद्वारे या बैठकीत भाग घेतला. क्षयरोगाशी सामना करण्यासंबंधी झालेल्या प्रगतीचा आढावा घेण्यासाठी केंद्रीय आरोग्यमंत्र्यांच्या अध्यक्षतेखाली झालेली ही चौथी बैठक होती.
यावेळी बोलताना डॉ.हर्षवर्धन म्हणाले, "देशातून पोलिओचे निर्मूलन करण्यात प्रसारमाध्यमांनी, विशेषतः दूरदर्शनने महत्त्वपूर्ण भूमिका निभावली होती. त्याच धर्तीवर, क्षयरोगाविषयी जनजागृती करण्यासाठी पत्रकार आणि माध्यमातील प्रसिद्ध व्यक्तींचा उपयोग या लढाईत योद्धे म्हणून करून घेता येईल." त्याचप्रमाणे, क्षयरोगाशी लढा देण्यासाठी सर्वोत्तम उपाय व कृती करण्यासाठी तसेच उत्तमोत्तम संकल्पना व्यवस्थेत आणण्यासाठी संस्थात्मक यंत्रणा लागू करणे गरजेचे असल्याचे मत त्यांनी व्यक्त केले. नेतृत्व आणि सामुदायिक सहभाग यांचे महत्त्व हर्षवर्धन यांनी अधोरेखित केले. 'अशा दृष्टीने विचार करून धार्मिक नेते व ऑटोचालक संघटनांचे नेते यांना क्षयाबद्दलच्या जनजागृती मोहिमेत सामील करून घेता येईल', अशी कल्पना त्यांनी मांडली. ज्या पाच राज्यांमध्ये क्षयरुग्णांची संख्या जास्त आहे अशा राज्यांसाठी प्रतिमाने विकसित करण्याची व सुस्पष्ट धोरणे आखण्याची आवश्यकता असल्याचे त्यांनी सांगितले. या राज्यांमध्ये उत्तरप्रदेश, मध्यप्रदेश, मेघालय, हिमाचल प्रदेश आणि तेलंगण यांचा समावेश होतो.S.Patil/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
जलशक्ती मंत्रालय
शेतकऱ्यांचे हित रक्षण आणि कृषी क्षेत्राच्या विकासाला पंतप्रधान नरेंद्र मोदी यांच्या नेतृत्वाखालच्या सरकारचे सर्वोच्च प्राधान्य –रतन लाल कटारिया
रब्बी पिकांच्या किमान आधारभूत किंमतीत केंद्र सरकारने नुकत्याच जाहीर केलेल्या लक्षणीय वाढीबद्दल केंद्रीय जल शक्ती आणि सामाजिक न्याय आणि सबलीकरण राज्य मंत्री रतन लाल कटारिया यांनी संतोष व्यक्त केला आहे.शेतकऱ्यांच्या हित संरक्षणाला सर्वोच्च प्राधान्य असल्याचा स्पष्ट संदेश पंतप्रधान नरेंद्र मोदी यांनी दिल्याचे कटारिया म्हणाले.
शेतकरी उत्पादन व्यापार आणि वाणिज्य  विधेयक 2020 चा, किमान आधारभूत किंमत यंत्रणा आणि कृषी उत्पन्न बाजार समित्या कायदा यावर जराही परिणाम होणार नाही आणि या समित्यांचे काम पूर्वी प्रमाणेच सुरु राहील असे ते म्हणाले.या विधेयकाद्वारे कृषी उत्पन्न बाजार समितीच्या बाहेरही कृषी माल विकण्याची शेतकऱ्याला परवानगी आहे, तसेच शेतकरी त्याचा कृषी माल विकण्यासाठी थेट करार करू शकत असल्याने शेतकऱ्यांचा वेळ वाचेल असे सांगून शेतकरी आणि ग्राहक या दोघांनाही ते लाभदायी ठरेल, असे ते म्हणाले.
शेतकरी  किंमत हमी अंतर्गत कराराद्वारे शेतकऱ्याला पिकाच्या किमतीच्या हमीची सुविधा उपलब्ध होणार असल्याचे त्यांनी अधोरेखित केले. प्रत्येक व्यापाऱ्याला त्याच दिवशी किंवा तीन दिवसात शेतकऱ्याला पैसे द्यावे लागतील. तक्रार उद्भवल्यास त्याच्या निवारणासाठी यंत्रणा निर्माण केली असून शेतकरी एसडीएम कडे धाव घेऊ शकतो. देणे राहिले असल्यास शेतकऱ्याच्या जमिनीवर कोणतीही कारवाई केली जाणार नाही.
ही विधेयके संमत झाल्यामुळे कृषी क्षेत्राची बाजारपेठ विस्तारणार असून उद्योगासाठी नव्या संधी निर्माण होणार आहेत. शेतकरी थेट कृषी उद्योगांशी संपर्क करू शकतील.पिक विविधतेला प्रोत्साहनमिळेल आणि कृषी उत्पादनाच्या बाजार मूल्यात वाढ होण्याची शक्यता राहील असे त्यांनी सांगितले. परिणामी कृषी क्षेत्राला व्यवसायाचे स्वरूप प्राप्त होईल. शेतकऱ्याचे उत्पन्न दुप्पट करण्यासाठी पंतप्रधान नरेंद्र मोदी श्रेणीबद्धपद्धतीने योजनांची अंमलबजावणी करत आहेत. कृषी क्षेत्राचा विकास आणि शेतकऱ्यांचे हित रक्षण याला सरकारचे प्राधान्य असून या दिशेने तळापासून काम सुरु आहे. शेतकरी संघटनांचा, पंतप्रधान नरेंद्र मोदी यांच्या धोरणावर पूर्णपणे विश्वास असल्याचेही ते म्हणाले.
B.Gokhale/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 187.95 cr vaccine doses have been administered so far under Nationwide Vaccination Drive
- India's Active caseload currently stands at 15,636
- Active cases stand at 0.04%
- Recovery Rate currently at 98.75%
- 1,970 recoveries in the last 24 hours increases Total Recoveries to 4,25,23,311
- 2,483 new cases recorded in the last 24 hours
- Daily positivity rate 
- Weekly Positivity Rate 
- 83.54 cr Total Tests conducted so far; 4,49,197 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 26 एप्रिल 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.95 कोटींचा टप्पा पार केला आहे. 2,30,89,167 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.70  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आतापर्यंत 4,68,211 जणांना क्षमता वृद्धी मात्रा देण्यात आली आहे.
भारतात रुग्णसंख्या सातत्याने कमी होत असून सध्या ती 15,636 इतकी कमी झाली आहे, ती देशाच्या एकूण रुग्णसंख्येच्या तुलनेत 0.04% इतकी आहे. परिणामी, भारतात रुग्ण बरे होण्याचा दर 98.75% झाला आहे. गेल्या 24 तासांत 1,970 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,23,311 झाली आहे.
गेल्या 24 तासात 2,483 नव्या कोरोना रुग्णांची नोंद झाली.
गेल्या 24 तासात एकूण 4,49,197 चाचण्या करण्यात आल्या. भारताने आतापर्यंत एकूण 83.54  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.58% तर दैनंदिन पॉझिटिव्हिटी दर 0.55% आहे.
इतर अपडेट्स :
महत्त्वाचे ट्विट्सS.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
माहिती आणि प्रसारण मंत्रालय
भारतीय संस्कृती मानवतेवर आधारित; महात्मा गांधी त्याचे प्रतिक : मृदुला सिन्हा
पणजी, 1 ऑक्टोबर 2018
‘भारतीय संस्कृती हि मानवतेवर आधारलेली असून राष्ट्रपिता महात्मा गांधी त्याचे प्रतिक आहेत. सत्याग्रह, स्वावलंबन, स्वच्छता, स्वानुभव यावर आधारित गांधीजींची जीवनशैली कायम प्रेरणादायी आहे, अशा शब्दात गोवा राज्याच्या राज्यपाल मृदुला सिन्हा यांनी आपल्या भावना व्यक्त केल्या. महात्मा गांधी यांच्या 150व्या जयंतीच्या पूर्वसंध्येला आयोजित ‘भावांजली' कार्यक्रमामध्ये त्या मुख्य अतिथी म्हणून बोलत होत्या.
गोवा राजभवन मधील दरबार हॉल येथे माहिती व प्रसारण मंत्रालय, भारत सरकारच्या रिजनल आऊटरीच ब्युरो, पुणे यांनी या कार्यक्रमाचे आयोजन केले होते. या कार्यक्रमामध्ये भजनातून महात्मा गांधी यांना श्रद्धांजली वाहण्यात आली. कार्यक्रम सुरु होण्यापूर्वी राज्यपाल मृदुला सिन्हा यांनी महात्मा गांधी यांच्या प्रतिमेला पुष्पांजली वाहली. रिजनल आऊटरीच ब्युरो, पुणेचे संचालक संतोष अजमेरा यांनी उपस्थितांचे स्वागत केले.
कार्यक्रमामध्ये सादर झालेल्या गीतांमध्ये भारतीय संस्कृतीच्या सर्व सूत्रांना गुंफण्यात आले होते; गांधीजींचे जीवनही असेच होते, असे उद्गार मृदुला सिन्हा यांनी यावेळी काढले. भारतीय संस्कृतीला खिंडार पडताना दिसले कि काही लोक उभे राहतात आणि संस्कृतीचे पुनरुथ्थान करतात, असा विश्वास त्यांनी यावेळी व्यक्त केला. ज्याप्रमाणे पितृपक्षात पूर्वजांचे स्मरण केले जाते, त्याचप्रमाणे राष्ट्रपुरुषांचे स्मरण व्हावे, त्यांचे संस्कर, पुढच्या पिढीपर्यंत पोहचवावे, अशी अपेक्षा मृदुला सिन्हा यांनी व्यक्त केली. गांधीजींचे कार्य, दृष्टीकोन यांचे स्मरण यानिमित्ताने व्हावे. साध्याला अनुसरून साधन असले कि लक्ष्य प्राप्ती निश्चित होते, हि शिकवण गांधीजींच्या आयुष्यातून आपल्याला मिळते, असे देखील त्या याप्रसंगी म्हणाल्या. स्वावलंबी कुटुंब, गाव यासाठी अंगभूत कौशल्याचा आधार घ्यावा, असे आवाहन मृदुला सिन्हा यांनी केले. गांधींच्या स्वप्नातील भारत उभा राहण्यासाठी प्रयत्नरत असल्याचे त्यांनी यावेळी सांगितले.
या निमित्ताने पत्र सूचना कार्यालय, पणजीच्या अपर महा निदेशक अर्मेलिंदा डायस व रिजनल आऊटरीच ब्युरो, पुणेचे संचालक संतोष अजमेरा यांनी राज्यपाल मृदुला सिन्हा यांना ‘गांधीजी इन चंपारण' हे डी. जी. तेंडूलकर लिखित इंग्रजी पुस्तक भेट म्हणू दिले.
या कार्यक्रमाला राज्याचे सार्वजनिक बांधकाम मंत्री सुदिन ढवळीकर, राज्यचे मुख्य सचिव धर्मेंद्र शर्मा, गोवा विद्यापीठाचे कुलगुरू प्रा. वरून सहानी, माजी केंद्रीय मंत्री रामकृपलानी सिन्हा आदि मान्यवर उपस्थित होते. यावेळी राज्यपाल मृदुला सिन्हा यांच्या हस्ते रिजनल आऊटरीच ब्युरो, पुणेच्या कलाकारांचा गौरव करण्यात आला. पत्र सूचना कार्यालय, पणजीच्या अपर महा निदेशक अर्मेलिंदा डायस यांनी आभार प्रदर्शन केले.
श्रम आणि रोजगार मंत्रालय
सामाजिक सुरक्षा विषयक संहिता, 2020 अंतर्गत कर्मचाऱ्यांना मिळणाऱ्या नुकसानभरपाईविषयक नियमावली मसुद्याची अधिसूचना जारी
नवी दिल्ली, 15 जून 2021
केंद्र सरकारच्या श्रम आणि रोजगार मंत्रालयाने सामाजिक सुरक्षाविषयक संहिता 2020 अंतर्गत कर्मचाऱ्यांना मिळणाऱ्या नुकसानभरपाई विषयीच्या नियमावलीचा मसुदा 3 जून 2021 रोजी अधिसूचित केला आहे. या मसुद्यावर संबंधितांच्या काही हरकती अथवा सूचना असल्यास, त्या मागवण्यात आल्या आहेत. या सूचना अथवा हरकती मसुदा अधिसूचित केल्याच्या तारखेपासून 45 दिवसांच्या आत पाठवायच्या आहेत.
सामाजिक सुरक्षा विषयक संहिता, 2020 अंतर्गत, सामाजिक सुरक्षाविषयक नियमांमध्ये दुरुस्ती करण्यात आली असून हे नियम अधिक मजबूत करण्यात आले आहेत. याचा उद्देश, संघटीत तसेच असंघटीत क्षेत्रातील कर्मचारी आणि कामगारांना अधिक सामाजिक सुरक्षा पुरवणे हा आहे.
सामाजिक सुरक्षाविषयक संहिता 2020 च्या प्रकरण VII  नुसार, प्राणघातक अपघात झाल्यास, गंभीर दुखापत किंवा कामामुळे होणारे आजार झाल्यास कर्मचाऱ्यांच्या नुकसानभरपाईची कंपनी मालक/व्यावसायिकांची जबाबदारी यात निश्चित करण्यात आली आहे.
केंद्र सरकारने अधिसूचित केलेल्या कर्मचारी नुकसानभरपाई विषयक नियमावलीनुसार, नुकसानभरपाईच्या दाव्यांसाठी अर्ज कसा करावा, किंवा हे दावे निकाली काढण्याविषयीची प्रक्रिया, नुकसानभरपाई मिळण्यास विलंब झाल्यास, रकमेवर व्याजदर किती असेल, नुकसानभरपाईची प्रक्रिया कुठे होईल, या प्रकरणाचे हस्तांतरण करायचे झाल्यास, ते कुठे करता येईल, त्याविषयीची नोटीस आणि एका अधिकृत खात्यातून दुसऱ्या खात्यात नुकसानभरपाईची रक्कम जमा करण्याची प्रक्रिया याची सविस्तर माहिती दिली आहे.
सामाजिक सुरक्षाविषयक संहितेअंतर्गत, अधिसूचित नियमावलीचा मसुदा, कर्मचारी भविष्य निर्वाह निधी, कर्मचारी राज्य विमा महामंडळ, ग्रॅच्युइटी, प्रसूती लाभ, सामाजिक सुरक्षा आणि इमारत तसेच इतर बांधकाम मजूरांशी संबंधित उपकर, असंघटीत क्षेत्रातील कामगार, मजूर,हमाल यांची सामाजिक सुरक्षा आणि रोजगार माहिती या सर्वांची अधिसूचना 13 नोव्हेंबर 2020 रोजी जारी करण्यात आली होती.
सामाजिक सुरक्षाविषयक संहितेअंतर्गत नियमावलीचा मसुदा  केंद्रीय नियम, 2021  बघण्यासाठी इथे क्लिक करा: https://labour.gov.in/whatsnew/draft-social-security-employees-compensationcentral-rules-2021-framed-inviting-objections.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
पंतप्रधान कार्यालय
पंतप्रधानांनी आयआयएससी बंगळुरू येथे मेंदू संबंधी संशोधन केंद्राचे उद्घाटन केले आणि बागची पार्थसारथी मल्टीस्पेशालिटी रुग्णालयाची पायाभरणी केली
नवी दिल्ली, 20 जून 2022
पंतप्रधान नरेंद्र मोदी यांनी आज आयआयएससी बंगळुरू येथे मेंदू संबंधी संशोधन केंद्राचे उद्घाटन केले आणि बागची पार्थसारथी मल्टीस्पेशालिटी रुग्णालयाची पायाभरणी केली.
पंतप्रधान ट्विट संदेशात म्हणाले :
@iiscbangalore येथे मेंदू संबंधी संशोधन केंद्राचे उद्घाटन करताना आनंद झाला. या प्रकल्पाची पायाभरणी करण्याचा मानही मला मिळाला होता , त्यामुळे अधिक आनंद झाला आहे. मेंदूशी संबंधित विकारांचे व्यवस्थापन कसे करायचे यावर प्रामुख्याने संशोधन केले जाईल. ”
“ज्या वेळी प्रत्येक राष्ट्राने आरोग्यसेवेला सर्वोच्च प्राधान्य दिले पाहिजे, अशा वेळी बागची पार्थसारथी मल्टीस्पेशालिटी रुग्णालयासारखे प्रयत्न खूप महत्त्वाचे ठरतात. आगामी काळात, यामुळे आरोग्य सेवा क्षमता अधिक मजबूत होईल आणि या क्षेत्रात अग्रगण्य संशोधनाला प्रोत्साहन मिळेल. ”
मेंदूवरील संशोधन केंद्र हे एक प्रकारची विशिष्ट संशोधन सुविधा म्हणून विकसित केले असून वयानुरूप होणाऱ्या मेंदूच्या विकारांचे व्यवस्थापन करण्यासाठी पुरावा आधारित सार्वजनिक आरोग्य उपचार पुरवण्यासाठी महत्त्वपूर्ण संशोधन करण्यावर भर देते.आयआयएससी बंगळुरू संकुलात 832 खाटांचे बागची पार्थसारथी मल्टिस्पेशालिटी रुग्णालय उभारले जाणार आहे आणि प्रतिष्ठित संस्थेत विज्ञान, अभियांत्रिकी आणि वैद्यकशास्त्र अभ्यासक्रमांना एकत्र जोडण्यात मदत करेल. यामुळे देशात क्लिनिकल संशोधनाला मोठी चालना मिळेल आणि नाविन्यपूर्ण उपाय शोधण्याच्या दिशेने काम करेल ज्यामुळे देशातील आरोग्य सेवा सुधारण्यास मदत होईल.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जल, भूमी आणि आकाश अशा तिन्ही अवकाशातील महिलांचे नवनवे विक्रम विकसित भारताच्या उभारणीत मैलाचा टप्पा सिद्ध होतील : पंतप्रधान
नवी दिल्ली, 16 मार्च 2023
जल, भूमी आणि आकाश अशा सगळ्या अवकाशात महिला रचत असलेले नवनवे विक्रम, नव्या विकसित भारताच्या उभरणीत मैलाचा दगड सिद्ध होतील. असे गौरवोद्गार पंतप्रधान नरेंद्र मोदी यांनी काढले आहेत.
बंदरे, जहाजबांधणी आणि जलमार्ग मंत्रालयाने, फेरी बोट चालवण्याची जबाबदारी समर्थपणे हाती घेतलेल्या सेरांग संध्या यांच्याविषयी केलेल्या एका ट्वीटला प्रतिसाद देतांना पंतप्रधानांनी हे उद्गार काढले आहेत.
आपल्या ट्वीटमध्ये त्यांनी म्हटले आहे;
“नारीशक्तीला वंदन! जल, भूमी आणि आकाशात, महिला रचत असलेले नवनवे विक्रम, विकसित भारताच्या उभारणीत मैलाचा दगड सिद्ध होणार आहेत”S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
प्रतिभावंत शाल्मलीची चित्रफीत पंतप्रधानांनी केली सामायिक
पंतप्रधान नरेंद्र मोदी यांनी युवा प्रतिभावंत शाल्मलीची चित्रफीत सामायिक करत तिच्या संगीत प्रतिभेची प्रशंसा केली.
आपल्या ट्विट संदेशात पंतप्रधान म्हणाले :
"या चित्रफीतीमुळे प्रत्येकाच्या चेहऱ्यावर हास्य फुलेल. अतुलनीय प्रतिभा आणि सृजनात्मकता. शाल्मलीला अनेक शुभेच्छा!"
पंतप्रधान कार्यालय
पंतप्रधान 12 मे रोजी गुजरात दौऱ्यावर
पंतप्रधान करणार सुमारे 4,400 कोटी रुपयांच्या प्रकल्पांचे उद्घाटन आणि पायाभरणी
पंतप्रधान आवास योजनेअंतर्गत सुमारे 19,000 लाभार्थ्यांना घरे सुपूर्द करण्यात येणार
पंतप्रधान गिफ्ट सिटीला भेट देणार आणि विविध प्रकल्पांच्या स्थितीचा आढावा घेणार
अखिल भारतीय शिक्षक संघ अधिवेशनात पंतप्रधान होणार सहभागी
पंतप्रधान नरेंद्र मोदी 12 मे रोजी गुजरातला भेट देणार आहेत. गांधीनगर येथे अखिल भारतीय शिक्षक संघाच्या अधिवेशनात पंतप्रधान सकाळी 10:30 वाजता सहभागी होतील. त्यानंतर दुपारी 12 वाजता गांधीनगर येथे सुमारे 4,400 कोटी रुपयांच्या विविध प्रकल्पांचे उद्घाटन आणि पायाभरणी पंतप्रधान करतील. दुपारी 3 वाजता ते गिफ्ट सिटीला भेट देतील.
विकास प्रकल्पांचे उद्घाटन व पायाभरणी
पंतप्रधान, गांधीनगरमधील कार्यक्रमादरम्यान 2450 कोटी रुपयांच्या विकास प्रकल्पांचे उद्घाटन आणि पायाभरणी करतील. यामध्ये नगरविकास विभाग, पाणीपुरवठा विभाग, रस्ते व वाहतूक विभाग आणि खाण व खनिज विभागाच्या प्रकल्पांचा समावेश आहे.
पंतप्रधानांच्या हस्ते उद्घाटन होणाऱ्या प्रकल्पांमध्ये बनासकांठा जिल्ह्यातील बहुग्राम पेयजल पुरवठा योजना, अहमदाबादमध्ये नदीवरील पूल , नरोडा येथे गुजरात औद्योगिक विकास महामंडळाचे जलनिःस्स्सारण संग्रह जाळे , मेहसाणा आणि अहमदाबादमधील सांडपाणी प्रक्रिया प्रकल्प, दहेगाममधील सभागृह इत्यादींचा समावेश आहे. ज्या प्रकल्पांची पायाभरणी केली जाणार आहे त्यामध्ये जुनागढ जिल्ह्यातील पाइपलाइन प्रकल्प, गांधीनगर जिल्ह्यातील पाणीपुरवठा योजनांचे विस्तारीकरण, उड्डाणपुलांचे बांधकाम, नवीन पाणी वितरण केंद्र, विविध नगर नियोजन रस्ते आदींचा समावेश आहे.
पंतप्रधान आवास योजना  प्रकल्पांचे उद्घाटन आणि पायाभरणीदेखील पंतप्रधान करणार आहेत तसेच योजनेअंतर्गत बांधलेल्या सुमारे 19,000 घरांच्या गृहप्रवेश कार्यक्रमात ते सहभागी होतील. यावेळी पंतप्रधान, या योजनेच्या लाभार्थ्यांना चाव्या सुपूर्द करणार आहेत. या प्रकल्पांचा एकूण खर्च सुमारे 1950 कोटी रुपये आहे.
गिफ्ट सिटीमध्ये पंतप्रधान
पंतप्रधान ‘गुजरात इंटरनॅशनल फायनान्स टेक-सिटी’ , गांधीनगरला भेट देतील. भेटीदरम्यान ते गिफ्ट सिटी येथे सुरू असलेल्या विविध प्रकल्पांच्या स्थितीचा आढावा घेतील. गिफ्ट IFSC सिटीमधील संस्थांचे अनुभव आणि भविष्यातील योजना समजून घेण्यासाठी त्यांच्याशी संवाददेखील यावेळी साधला जाईल. ‘भूमिगत उपयोगिता बोगदा ’ आणि ‘स्वयंचलित कचरा संग्रह पृथक्करण प्रकल्प ’ यासह शहरातील महत्त्वाच्या पायाभूत सुविधांची पाहणी पंतप्रधान करतील.
अखिल भारतीय शिक्षक संघ अधिवेशन
अखिल भारतीय प्राथमिक शिक्षक महासंघाची 29 वी द्वैवार्षिक असलेल्या अखिल भारतीय शिक्षक संघ अधिवेशनात पंतप्रधान सहभागी होणार आहेत. 'शिक्षण परिवर्तनाच्या केंद्रस्थानी शिक्षक' ही परिषदेची संकल्पना आहे.
माहिती आणि प्रसारण मंत्रालय
अभिनेते दिलीपकुमार यांच्या पार्थिवावर संपूर्ण शासकीय इतमामात अंत्यसंस्कार
राष्ट्रपती, उपराष्ट्रपती, पंतप्रधानांनी दिग्गज अभिनेत्याच्या निधनाबद्दल शोक व्यक्त केला
मुंबई, 7 जुलै 2021
ज्येष्ठ अभिनेते दिलीप कुमार यांचे आज सकाळी प्रदीर्घ आजारानंतर निधन झाले. त्यांच्या पार्थिवावर आज मुंबईत संपूर्ण शासकीय इतमामात अंत्यसंस्कार करण्यात आले. राष्ट्रपती राम नाथ कोविंद, उपराष्ट्रपती एम. वेंकैया नायडू, पंतप्रधान नरेंद्र मोदी, संरक्षण मंत्री राजनाथ सिंह, माहिती आणि प्रसारण मंत्री प्रकाश जावडेकर आणि चित्रपट क्षेत्रातील आणि समाजाच्या विविध क्षेत्रातील मान्यवरांनी दिलीप कुमार यांच्या निधनाबद्दल शोक व्यक्त केला आहे.
दिलीप कुमार यांच्या मृत्यूबद्दल शोक व्यक्त करत राष्ट्रपती म्हणाले की, त्यांच्या निधनाने एका युगाचा अंत झाला आहे. त्यांनी आपल्या अभिनयाने सर्वांना मोहित केले आणि भारतीय उपखंडात रसिकांनी त्यांच्यावर उदंड प्रेम केले. दिलीप साब कायम भारतीयांच्या हृदयात राहतील. "
उपराष्ट्रपती एम. वेंकैया नायडू यांनी दिग्गज अभिनेते दिलीप कुमार यांच्या निधनाबद्दल तीव्र शोक व्यक्त केला. उपराष्ट्रपती म्हणाले की त्यांच्या निधनाने सिनेमा क्षेत्रात कधीही भरून न येणारी पोकळी निर्माण झाली आहे. "‘ट्रॅजेडी किंग ’ म्हणून ओळखले जाणारे, हे महान अभिनेते सर्वात अष्टपैलू कलाकारांपैकी एक होते आणि त्यांनी सामाजिक नाट्यापासून रोमँटिक नायकापर्यंत विविध भूमिका तितक्याच ताकदीने साकारल्या."
अभिनेते दिलीप कुमार यांच्या निधनाबद्दल तीव्र दुःख व्यक्त करत पंतप्रधान म्हणाले कि त्यांच्या निधनाने आपल्या सांस्कृतिक विश्वाची मोठी हानी झाली आहे.
संरक्षणमंत्री राजनाथ सिंह म्हणाले की, दिलीपकुमार यांच्या निधनाने भारतीय चित्रपटसृष्टीचे खूप मोठे नुकसान झाले आहे.
दिवंगत अभिनेत्याला श्रद्धांजली अर्पण करताना केंद्रीय माहिती व प्रसारण मंत्री प्रकाश जावडेकर म्हणाले की दिलीपकुमार यांनी आपली कला ज्या पद्धतीने सादर केली ते अतुलनीय आहे.
महासंचालक , माहिती व प्रसारण मंत्रालय, मनीष देसाई यांनी दिग्गज अभिनेत्याच्या वांद्रे येथील निवासस्थानी जाऊन त्यांची पत्नी सायरा बानो आणि कुटुंबातील इतर सदस्यांची भेट घेतली आणि पंतप्रधानांच्या वतीने तीव्र शोक व्यक्त केला.
भारतीय सिनेमातील योगदानाबद्दल दिलीप कुमार यांना कला क्षेत्रातील सर्वोच्च पुरस्कार दादासाहेब फाळके पुरस्कार  देऊन गौरवण्यात आले. त्यांना पद्मविभूषण  हा देशाचा दुसरा सर्वोच्च नागरी पुरस्कारही मिळाला होता .
2000 ते 2006 पर्यंत ते राज्यसभेचे सदस्य होते.
दिलीप कुमार 98 वर्षांचे होते. त्यांच्या पश्चात पत्नी सायरा बानो आहेत.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115